มีตุ่มขาวๆที่ลิ้นไม่เจ็บไม่มีอาการอะไรแต่รู้สึกเคืองๆเวลาเลียลิ้นตัวเองเกิดจากอะไรหรอครับเป็นอันตรายไหมก่อนหน้านี้เป็นร้อนในที่ลิ้นด้านขวาแต่ตุ่มที่ขึ้นขึ่นด้านซ้าย
สวัสดีค่ะ ตุ่มที่ลิ้นดังกล่าว อาจเป็น1. ถุงน้ำเมือก (mucocele) มักพบบริเวณกระพุ้งแก้ม หรืออาจพบใต้ลิ้นได้ แต่มักไม่ได้พบบนลิ้น โดยเกิดจากการอุดตันของท่อของต่อมน้ำลายขนาดเล็กๆ และมีการรั่วไหลของน้ำเมือกออกมาอยู่รอบๆ เนื้อเยื่อแถวนั้น ทำให้เห็นเป็นตุ่มนูนออกใสๆ มักคลำได้นิ่ม ไม่แข็ง และไม่มีอาการเจ็บหรือปวด2. ต่อมรับรสของลิ้นบวม (transient lingual papillitis) แต่มักมีอาการเจ็บร่วมด้วย ไม่มีสาเหตุการเกิดที่แน่ชัด มักพบสัมพันธ์กับความเครียด การเปลี่ยนแปลงของฮอร์โมน การทานยาบางชนิด สามารถหายไปได้เอง แต่มีโอกาสกลับเป็นซ้ำได้อีก3. เป็นตุ่มที่เกิดจากการคั่งของเลือด ซึ่งอาจเกิดการการกัดโดนลิ้นหรือุบัติเหตุอื่นๆ แต่จะมีสีออกแดง ไม่น่ามีสีขาว4. เป็นซีสต์หรือเนื้องอกของลิ้น5. เป็นอาการแสดงของโรคติดเชื้อต่างๆ เช่น โรคมือเท้าปาก โรคไข้อีดำอีแดง (scarlet fever) ซิฟิลิส ซึ่งก็จะมีอาการอื่นๆ ร่วมด้วยตามแต่ละโรคที่เป็นหากตุ่มไม่หายไป ก็ควรไปพบแพทย์เพื่อตรวจวินิจฉัยค่ะ ในเบื้องต้น ก็ไม่ควรไปกด หรือกัดตุ่มดังกล่าว ควรงดการทานอาหารรสจัด อาหารเผ็ด ไม่ใช้ยาสีฟันและน้ำยาบ้วนปากที่แสบปาก เพราะอาจไประคายเคืองต่อตุ่มทำให้เจ็บตามมาได้